مەلای گەورە

مەلا محەممەدی کۆیە ناسراو بە مەلای گەورە (١٨٧٦ – ١٢ی تشرینی یەکەمی ١٩٤٣) زانای ئیسلامی، شاعیر، ڕاڤەکاری قورئان، چاکساز و ڕەخنەگرێکی کورد بوو.

 ژیاننامە 
مەلا محەممەد کوڕی حاجی مەلا عەوڵای جەلیزادەیە، ساڵی ١٨٧٦ لە کۆیە لەدایک بووە. مەلا محەممەد کەسێکی ڕۆشنبیر بووە، دەکرێت بە پێشڕەوی ڕۆشنبیریی دابنرێت لەنێو مەلایانی کوردەواری. لە ژیانیدا کۆمەڵێک کاری کردووە، لەوانە: وانەگوتنەوە بە فەقێیان، قازییەتی، و کاری میری، تا ئەندامەتیی ئەنجومەنی دامەزراندنی عێراق. لە ساڵی ١٩٢٨ بەتەواوی دەستبەرداری ھەموو کاروبارێکی میری بوو. ژیانی خۆی تەرخان کرد بۆ وانەگوتنەوە و نووسینی کتێب و ڕووناککردنەوەی بیروباوەڕی خەڵک. یەکێک لەو بابەتانەی کە مەلای گەورە زۆر ئاوڕی لێداوەتەوە؛ بابەتی ئازادیی ژنان و خوێندنیان بووە. یەکێک لەو ھەنگاوە گرنگانەی لەم بوارە نای، ئەوە بوو لە ساڵی ١٩٢٦ کچی خۆی ناردە مەکتەب. پێشی وابوو کە دەبێت کچان لە گەڵ کوڕان لە مەکتەب لەسەر یەک کورسی دابنیشن و ئەوانیش وەکوو کوڕان خوێندەوار بن و فێری زانست ببن.
مەلای گەورە لە ١٢ی تشرینی یەکەمی ١٩٤٣ لە کۆیە کۆچی دوایی کرد.

 نموونەی شیعری 
مەلای گەورە لە بەشێکی شیعری ئەم خاکە دەڵێت:

 سەرچاوەکان 
 پەرتووکی «زمان و ئەدەبی کوردی»، چاپی حەفتەم - ٢٠١٢، بۆ پۆلی دوازدەیەمی ئامادەیی «وەزارەتی پەروەردەی ھەرێمی کوردستان».
 مەلای گەورە زانا و ئەدیب و شاعیر، (عبدالخالق علاءالدین)، لاپەڕە ١٣٨.

 بەستەرە دەرەکییەکان 
 ژیان و مێژووی مەلای گەورە (مەلا محەممەد کۆیی) - کەی ئێن ئێن.
 ژن و قورئان و مەلای گەورە  - حەیدەر عەبدوڵڵا -  دەنگەکان.

پۆل:توێژەرانی ئایینی ئیسلام
پۆل:خەڵکی کۆیە
پۆل:زانایانی ئیسلام
پۆل:شاعیرانی عێراقی بە زمانی کوردی
پۆل:شاعیرانی عێراقی سەدەی ١٩یەم
پۆل:شاعیرانی عێراقی سەدەی ٢٠ەم
پۆل:شاعیرانی کورد
پۆل:لەدایکبووانی ١٨٧٦
پۆل:مردووانی ١٩٤٣